open-index/open-wikipedia-markdown huggingface dataset:
Felix Hausdorff

**Felix Hausdorff** (født 8. november 1868 i Breslau, død 26. januar 1942 i Bonn) var en tysk matematiker. Hausdorff blir sett på som en av grunnleggerne av moderne topologi, og han leverte viktige bidrag til gruppeteori, funksjonsteori og flere andre områder av matematikken.

## Referanser


## Eksterne lenker
* Felix Hausdorff – MacTutor History of Mathematics archive
*
August Oddvar

**August Oddvar** (født 1. august 1877 i Kristiania, død 17. mars 1964 i Oslo) var en norsk skuespiller og en av de fremste norske skuespillerne i første halvdel av 1900-tallet. Hans karriere ved Nationaltheatret varte i 60 år.

Oddvars første rolle ved Nationaltheatret, i 1899, var som Otar Birthing i *[[Sigurd Jorsalfar (skuespill)|Sigurd Jorsalfar]]* av Bjørnstjerne Bjørnson. Den siste rollen, i 1959, var som Oberst Grayson i *Han som sa nei* av Axel Kielland. 

Han er gravlagt på Vår Frelsers gravlund i Oslo.

## Utmerkelser
Oddvar mottok Statens kunstnerlønn fra 1953. I 1939 ble han utnevnt til ridder av 1. klasse av St. Olavs Orden og til kommandør i 1956. Han var også ridder av den islandske falkeorden.

Han fikk Teaterkritikerprisen i 1951/52 for rollen som Cæsar i Georg Bernhard Shaws Cæsar og Cleopatra ved Nationaltheatret.


Fil:Oddvar.jpg|August Oddvar i rollen som Markgreve Ulrich i Nationaltheatrets oppsetning av *[[Griselda]]* 1909. 
File:Herren og hans tjenere, Nationaltheatret - L0062 959Fo30141701260004.jpg|Kolbjørn Buøen som forsvareren og August Oddvar som biskop Sigurd Helmer i Axel Kiellands *[[Herren og hans tjenere]]* som hadde permiere på Nationaltheatret 28. september 1955.


## Referanser


## Eksterne lenker
* 
* 
*  Bilder av August Oddvar, Oslo museum
Stefan Banach

**Stefan Banach** (1892–1945) var en dyktig matematiker fra Polen. Han var en av de viktigste personene i den såkalte Lwow-skolen i matematikk i Polen før krigen. Som matematiker var han i stor grad selvlært, og hans geni ble tilfeldigvis oppdaget av Juliusz Mien og senere av Hugo Steinhaus. 

Da 2. verdenskrig startet var Banach president i Polens matematiske selskap og professor ved Universitetet i Lwow. Siden han var korresponderende medlem av Vitenskapsakademiet i Ukraina og på god fot med sovjetiske matematikere, fikk han beholde stillingen sin til tross for Sovjetunionens invasjon av byen i 1939. Banach overlevde den påfølgende brutale tyske okkupasjonen fra juli 1941 til februar 1944. Helsen hans ble dårligere under okkupasjonen, og han utviklet lungekreft. Etter krigen ble Lwow innlemmet i Sovjetunionen, og Banach døde der. Han er gravlagt ved Lychakivskyj-gravplassen. 

## Referanser


## Eksterne lenker
* Stefan Banach – MacTutor History of Mathematics archive
Fylkesvei 2088

**Fylkesvei 2088** går mellom Rokkerud i Våler og Sønsterud i Åsnes.

Frem til 2019 hadde veien betegnelsen fylkesvei 455 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Briskeby (Oslo)

**Briskeby** er et boligstrøk i Bydel Frogner i Oslo, med kjerne med næringsvirksomhet i Briskebyveien.

## Avgrensning

Strøket omfattet opprinnelig bare arealene vest for Briskebyveien, men i nyere tid regnes ofte også arealene østenfor som deler av Briskeby, selv om disse historisk hørte til *Holteløkken* under Frogner hovedgård og løkken Uranienborg på Bymarken. Mot nord grenser strøket til Majorstuen, mot nordvest mot Homansbyen og Uranienborg, og i sør mot Slottsparken.

## Historie

Briskeby var opprinnelig to husmannsplasser under Frogner Hovedgård som fulgte med da eiendommen Lille Frogner ble utskilt fra hovedgården. Briskebyveien var gårdens grense mot Bymarken (fra Skovveien til Holtegata), og fra 1859 også mot selve byen. Trehusbebyggelsen som vokste frem her fra 1820-årene, ble en egen forstad til byen, og den beholdt sin egenart også etter at Frogner ble innlemmet i Kristiania by i 1878. Enkelte av de gamle trehusene fra denne tiden er bevart.

Briskeby brannstasjon (Industrigata 3) ble oppført i 1963 som vestkantens brannstasjon.

Skandianavias første elektriske sporveislinje, fra Drammensveien til Majorstuen, ble ført gjennom strøket i 1894. Linjen 19, fulgte (nå brukes linje 11) Briskebyveien og Holtegata, og den fikk passende nok navnet Briskebytrikken.

## Næringsvirksomhet

I Briskebyveien finnes flere gallerier, butikker og serveringssteder. Briskeby har  et hotell beliggende i Uranienborgsveien og et pensjonat i Eilert Sundts gate.

## Kilder
* Knut Are Tvedt (red.): *[[Oslo byleksikon]]*, 5. utgave, 2010.

## Eksterne kilder
* Synne Søhoel Drageset: «En berømt trikk, et bankran og en prinsesseskole - dette er historien om Briskeby», *OsloBy*, 22. desember 2017
Iwao Takamoto

**Iwao Takamoto** (1925–2007) var en japansk-amerikansk filmprodusent, regissør og tegnefilmskaper. Han er mest kjent for å ha skapt TV- og tegneserie-figuren Scooby-Doo.

Takamotos foreldre ble født i Hiroshima i Japan, men flyttet til USA før han ble født. Etter angrepet på Pearl Harbor ble hans foreldre, som så mange andre, sendt til interneringsleire for japanere.

Takamoto begynte sin animatørkarriere i Disney Studios i 1947, hvor han blant annet jobbet med filmer som *[[Tornerose]]* og *[[Peter Pan]]*. I 1961 begynte han ved Hanna-Barberas animasjonsstudio. Det var på slutten av 1960-tallet at Takamoto designet Scooby-Doo, hans kompanjong Shaggy og deres venner Velma, Daphne og Fred. Han designet også enkelte figurer for seriene *[[The Jetsons]]* og *[[The Flintstones]]*.  

Takamoto døde av hjerteinfarkt i 2007, 81 år gammel.

## Referanser


## Eksterne lenker
*
Niccolò Fontana Tartaglia

**Niccolò Fontana Tartaglia** (1499–1557) var en italiensk matematiker, ingeniør, landmåler og bokholder. Han publiserte mange bøker, inkludert de første italienske oversettelsene av Arkimedes og Euklid. Tartaglia var den første som brukte matematikk til å studere kanonkulers bane, og hans arbeider ble senere bekreftet av Galileos studier av legemer i fritt fall.

## Referanser


## Eksterne lenker
* Niccolo Fontana Tartaglia – MacTutor History of Mathematics archive
Diofantos

**Diofantos av Alexandria**, også kjent som *Diofant* eller *Diofantus* (gresk: Διόφαντος ὁ Ἀλεξανδρεύς, født ca. 200/214, død ca. 284/298) var en gresk matematiker i den hellenistiske perioden. Det er lite som er kjent om livet hans, bortsett fra at han bodde og virket i Alexandria i Egypt. Han arbeidet i den greske matematiske tradisjonen, særlig innenfor tallteori. 

Diofantos regnes ofte som algebraens far fordi hans hovedverk *Arithmetica* inneholder de tidligste tilfellene av det vi kaller synkopert algebra og diofantiske ligninger. Også oppkalt etter Diofantos er diofantiske approksimasjoner som er et delområde av tallteori hvor man studerer approksimeringen av reelle tall med rasjonelle tall. 

## Referanser


## Eksterne lenker
* Diophantus of Alexandria – MacTutor History of Mathematics archive
Fylkesvei 491 (Hedmark)

**Fylkesvei 491 i Hedmark** går mellom Braskerudmoen og Gravberget i Våler. Veiens lengde er 48,1&nbsp;km.

2019 ble veien del av fylkesvei 2094.

## Kommuner og knutepunkter

* Braskereidfoss bru (Glomma, 140 m)

* Kynna bru (Kynna, 26 m)

* Bøla bru (Bølåa, 11 m)

* Ulvå bru (kommunegrense Ulvåa, 25 m)

## Referanser


## Eksterne lenker
* Vegvesenets vegkart
Bernhard Riemann

**Georg Friedrich Bernhard Riemann** (1826–1866) var en tysk matematiker som leverte viktige bidrag til matematisk analyse og differensialgeometri. Noen av hans oppdagelser banet veien for den senere utviklingen av generell relativitetsteori. Riemann var en av de mest innflytelsesrike matematikerne på midten av 1800-tallet. Selv om han publiserte lite, åpnet han veien til nye områder av matematikken ved å kombinere analyse og geometri.

## Se også
* Riemanns zeta-funksjon
* Riemanns differensialgeometri
* Riemannsk sfære

## Referanser


## Eksterne lenker
* Bernhard Riemann – MacTutor History of Mathematics archive
Kazenga LuaLua

**Kazenga LuaLua** (født 10. desember 1990) er en kongolesisk fotballspiller som fra 31. juni 2021 er klubbløs.

LuaLua flyttet til England kort tid etter fødselen. I senere tid har han avansert i Newcastles juniorakademi, og spiller nå for reservelaget. Han var for første gang involvert i seniorfotball, da han den 6. januar 2007 satt på benken i FA-cup-oppgjøret mot Birmingham City.

Nøyaktig ett år senere fikk LuaLua endelig spille for førstelaget. Det skjedde i det 74. minutt i FA-cupens 3. runde mot Stoke City, da han erstattet Damien Duff.

Den 19. januar 2008 fikk LuaLua sjansen i Premier League, da han erstattet Damien Duff i det 80. minutt i 0-0-kampen mot Bolton Wanderers.

Hans bror er fotballspilleren Lomana LuaLua

## Referanser


## Eksterne lenker
*
Nebula

**Nebula** kan referere til:

* Stjernetåke
* Planetarisk tåke (Planetarisk nebula)
* Nebulaprisen
*Nebula (tegneserie-figur)
Fylkesvei 4682

**Fylkesvei 4862** (**Fv4862**) går mellom Hjelmelandsvågen og Laugaland i Hjelmeland kommune i Rogaland. 

Den kommunale vegen mellom Laugaland og Tøtlandsvik var opprinnelig del av fylkesvegen.

Frem til 2019 hadde veien betegnelsen fylkesvei 660 (Rogaland). Samtidig med endringen ble veien forlenget til Funningsland med den tidligere fylkesvei 647 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Valla

**Valla** kan vise til:

## Personer
* Gerd-Liv Valla – tidligere leder for Landsorganisasjonen i Norge
* Kristin Valla – norsk forfatter og journalist
* Kristin Hille Valla – miljøvernminister under Jan P. Syses regjering – fylkesmann i Oppland
* Lorenzo Valla – italiensk humanist og retoriker
* Trebisonda Valla – italiensk idrettutøver. Gullvinner under Sommer-OL 1936

## Steder
*Valla (Dhaaluatollen) – en ubebodd atoll på Maldivene
*Valla (Nordland) – et sted i Vega i Nordland
*Vallsjøen – en sjø i Meløy i Nordland
*Valla (Södermanland) – et svensk tettsted i Södermanland
Jakob Bernoulli

**Jakob Bernoulli** (født  i Basel i Sveits, død 16. august 1705) er en av åtte prominente matematikere fra Bernoulli-familien. 

## Bakgrunn og virke
Jakob studerte teologi, i tråd med farens ønske, og ble prest. Han studerte derimot også matematikk og astronomi, noe som var i strid med farens vilje. Fra 1676 til 1682 reiste han gjennom Europa og lærte om de siste oppdagelsene i matematikk og vitenskap. Dette inkluderte arbeidene til Robert Boyle og Robert Hooke. 

Gjennom brevveksling med Leibniz ble han kjent med matematisk analyse, og han samarbeidet med broren Johann om flere anvendelser av teoriene. De publiserte blant annet artikler om transendentale kurver (1896) og isoperimetri (1700 og 1701). I 1690 ble Jakob den første som utviklet teknikker for å løse separable differensialligninger. 

## Se også
* Bernoulli-tall

## Referanser


## Litteratur
* 
* 
* 

## Eksterne lenker
* Jacob Bernoulli – MacTutor History of Mathematics archive
Pierre-Simon Laplace

**Pierre-Simon, marquis de Laplace** (født den 23. mars 1749 i Beaumont-en-Auge i Normandie i kongeriket Frankrike, død den 5. mars 1827 i Paris) var en fransk matematiker og astronom.

## Liv og virke
### Bakgrunn
Pierre-Simon Laplace var sønn av en rik bonde og siderhandler. Farens yrke sikret familien et relativt komfortabelt liv. Fra sitt syvende til sekstende leveår var Laplace dagbesøkende elev ved benediktinerordenens skole på stedet.

Etter vanlig skolegang var det gjerne slik at tredjestandens barn slo inn på en militære eller kirkelig levevei. Faren så gjerne at Laplace ble prest, og dermed studerte Laplace fra 1766 teologi og filosofi ved jesuittenes kollegium i Caen. Der ble han ivaretatt av professorene Christoph Gadblet (1734-1782) og Pierre Le Canu, som la merke til hans matematiske begavelse og åpnet hans øyne for matematikken.

### Matematiker
I unge år publiserte han en matematisk avhandling i Joseph Louis Lagranges *Miscellanea taurinensia* (1766–1769). Denne og noen påfølgende avhandlinger gjorde fagfolk oppmerksom på ham og gav ham en lærerstilling i matematikk ved militærskolen i Beaumont. Der var han ikke lenge. Han ble så eksaminator ved artillerikorpset i Paris.

Laplace summerte og utvidet arbeidene til sine forgjengere innenfor matematisk astronomi i fembindsverket *Mécanique Céleste* (1799–1825). I dette verket overførte han Newtons geometriske studier av mekanikken til en som var basert på matematisk analyse, kjent som fysisk mekanikk.

Han har gitt sitt navn til laplaceoperatoren, laplacetransformasjonen, Laplaces ligning og Laplaces demon. En av hans elever var Napoléon Bonaparte.

### Død
Pierre-Simon Laplace døde den 5. mars 1827 i Paris. Hans hjerne ble sikret av hans lege, François Magendie, som beholdt den i mange år, og som deretter ble utstilt i et anbulerende anatomisk museum i Storbritannia. Den skal ha vært mindre en en gjennomsnittlig voksen menneskehjerne.

Han ble gravlagt på Père Lachaise i Paris men i 1888 ble levningene overført til Saint Julien de Mailloc i canton Orbec og visatt på familieeiendommen. Gravmælet er på en høyde med utsyn ovre landsbyen St Julien de Mailloc i Normandie.

## Verker i utvalg
* **', to bind, Paris 1796
* ''[[Traité de mécanique céleste]]'', fem bind, Paris 1798–1825
* **', Paris 1812
* **', Paris 1814
* **', Paris 1821
* **, utgitt av Roger Hahn (posthumt), to bind, Turnhout 2013.

## Referanser


## Kilder
* 

## Eksterne lenker
* 
* 
* Shervin Erfani: *[http://www.ieee.li/pdf/viewgraphs/laplace.pdf Laplace und Fourier Transforms]* (PDF, 337 KB)
* Laplace – MacTutor History of Mathematics archive
New journalism

**New journalism** (direkte oversatt: «Ny journalistikk»), eller mer beskrivende som **fortellende journalistikk**, henviser særskilt til en amerikansk betegnelse som brukes om spesiell undersøkende journalistikk utviklet på 1960- og 1970-tallet, men generelt for journalistikk som bruker litterære fortellerteknikker. For new journalism var disse litterære teknikkene ukonvensjonelle på denne tiden. Skribentens egne og subjektive svar på mennesker og hendelser, en litterær stil som minner om sakprosa og som ofte omfattet fiktive teknikker som var ment å belyse og dramatisere disse svarene. 

Det kunne innebære at skribentene benyttet omfattende bilder og visuelle beskrivelser samt medfølgende subjektivt språk i fakta samtidig som de fordyper seg i historiene mens de rapporterte og skrev dem. I tradisjonell journalistikk er journalisten «usynlig»; fakta er ment å rapporteres objektivt. Det objektive er det faktiske som eksisterer i virkeligheten uavhengig av menneskelige forestillinger. Ved å gå inn i fortellingen med personlig tyngde er hensikten å finne sannheten og fakta fra en annen synsvinkel. Det som Amanda J. Crawford omtaler som «å finne sannheten i en tidsalder av løgner.» Fortellende journalistikk er ikke bare en sjanger, men også en arbeids- og skrivemetode. Både i undersøkelser og tekst opptrer skribenten nøytralt «som fluen på veggen». Skribenten er en iakttager, der ikke tar del i begivenhetene og som ikke gir seg til kjenne på anden måte enn gjennom fortellerstemme og -posisjon.

Begrepet ble samlet med dets nåværende mening av Tom Wolfe i 1973 i en samling av journalistartikler han utga som *The New Journalism*, som omfattet tekster av han selv, Hunter S. Thompson, Norman Mailer, Joan Didion, Terry Southern, Robert Christgau, Gay Talese og andre. Artikler i stilen til fortellende journalistikk hadde en tendens til ikke å bli funnet i aviser, men i magasiner og tidsskrifter som *[[The New Yorker]]*, *[[New York Magazine]]*, *[[Esquire Magazine]]*, *[[CoEvolution Quarterly]]* og i en kort periode *[[Scanlan's Monthly]]*.

Samtidens journalister og forfattere stilte spørsmål ved verdien til fortellende journalistikk og dens kvalifisering som en distinkt sjanger. Dens subjektive vesen ble omfattende utforsket: en kritiker antydet at sjangerens utøvere fungerte mer som sosiologer og psykoanalytikere enn som journalister. Det har også blitt rettet kritikk mot en rekke individuelle skribenter i sjangeren.

## Referanser


## Eksterne lenker
*
Earls Court

**Earls Court** (direkte oversettelse: «jarlesetet») er et område i bydelen Kensington and Chelsea vest i sentrale London. Det ligger mellom South Kensington og Hammersmith, med Old Brompton Road som en hovedveg gjennom området. Earls Court Exhibition Centre var et av de største innendørsarenaer i England og et populært sted for å arrangere konserter fram til det ble stengt i 2014. Det ble stengt for å kunne demonteres og deretter for å gjøre plass til nye boliger.

## Historie
Navnet kommer fra jarlen av Warwick og Holland, som eide grunnen og hadde en herregård her. Området var tidligere en landbruksområde, dekket med grønne marker og gårdsbruk. Den angelsaksiske *thegn* (høvding) Edwin holdt herredømmet over området før den normanniske erobringen i 1066. I over 500 år var landet, deler av den gamle herregården Kensington, under herredømmet til familien Vere, jarlene av Oxford, og etterkommerne av Aubrey de Vere, som holdt herregården på vegne av Geoffrey de Montbray, biskop av Coutances, i henhold til *[[Domesday Book]]* av 1086. Ved 1095 hadde eierskapet blitt endret og de Vere administrerte eiendom direkte for kongen. En kirke hadde blitt bygget her ved 1104. jarlene holdt deres herregårdshoff der Old Manor Yard er nå, rett ved stasjonen til Londons undergrunnsbane. Earl's Court Farm er synbar på Greenwoods kart over London fra 1827.

Stedet begynte å bli bymessig utbygd med åpninga av Metropolitan District Railway i 1869, og fra 1880-åra og utover vokste dagens bebyggelse fram, med sine store leiegårder for Londons middelklasse. I løpet av 1900-tallet ble mange av leiegårdene omgjort til billige hoteller og herberger, noe som stadig preger Earls Court.

Etter krigen fikk Earls Court et betydelig tilsig av utenlandsstudenter, særlig fra Australia. Earls Court har også lenge vært et boligstrøk som har tiltrukket seg mannlige homoseksuelle.

Earls Court framstår som et noe nedslitt område på vestkanten, med billige puber, hoteller og butikker, og sterkt plaga av biltrafikk. Earls Courts mest ruvende bygg er Earls Court Exhibition Centre, en messe- og utstillingshall fra 1930-tallet, som også har blitt brukt til store konserter. Denne arenaen ble stengt i desember 2014, og siden revet for å gi plass til boligblokker.

## Referanser
Begermaneter

* Cleistocarpidae
* Eleutherocarpidae
* Kyopodidae
* Tesseranthidae

**Begermaneter** (Stauromedusae) er en orden av stilkmaneter. De kjennetegnes ved at de sitter fast til underlaget hele livet.

Begermaneter sitter som regel festet på alger eller ålegras. De er vanlige i kaldt vann, men er likevel lite kjente, og det er ikke forsket mye på dem. Langs norskekysten finnes artene *Haliclystus salpinx*, *H. auricula*, *Lucernaria quadricornis* og *L. bathyphila*. 

## Eksterne lenker
* 

* University of Washington
* Jellyzone
Pacta sunt servanda

**Pacta sunt servanda** er et latinsk uttrykk som betyr «avtaler skal holdes». Uttrykket har gitt navn til et sentralt prinsipp innen kontraktsretten, som stammer fra middelalderens kanoniske rett. I dette ligger det at partene selv må bære risikoen for at de avtaler man inngår resulterer i hva man ønsker. Pacta sunt servanda er internasjonalt anerkjent, og gjelder i alle siviliserte rettssamfunn.

## I norsk rett
I norsk rett er prinsippet nedfelt i Kong Christian Den Femtis Norske Lov fra 1687, der det heter at avtaler «skal holdis i alle deris Ord og Puncter, saasom de indgangne ere», jf NL 5-1-2. 

I forarbeidene til avtaleloven § 36 nevnes dette også uttrykkelig: 
«… Det tradisjonelle utgangspunktet i norsk rett er at borgerne skal ha frihet til å inngå avtaler og til selv å regulere de forskjellige sider ved avtaleforholdet. Dette er kommet til uttrykk i bestemmelsen i Norske Lov 5-1-2, som slår fast at alle avtaler som ikke er «imod Loven, eller Ærbarhed» skal holdes på alle punkter «saasom de indgangne ere»…» 

Bakgrunnen for et slikt prinsipp er at man i kontraktsforhold skal være sikret en forutberegnelighet om at det man har avtalt skal gjelde fullt ut i den tid avtalen gjelder. En slik mulighet til å kunne stole på at det man har avtalt skal holdes, kan nok sies å være helt avgjørende for at næringsliv og samfunn skal være velfungerende da det skaper den nødvendige tillit i kontraktsforholdene. Dette gjør at man nok kan beskrive pacta sunt servanda som bærebjelken i kontraktsretten. 

Det er imidlertid ikke tvilsomt at det i visse situasjoner er behov for å fravike den klare hovedregelen. Avtaleloven § 36 er nok den mest vidtgående unntaksregelen fra prinsippet, som sier at «urimelige» avtaler kan endres eller settes til side. Adgangen til å anvende § 36 er snever, og domstolene er i praksis lite villig til å underkjenne gyldig avtale. I forbrukerforhold må bestemmelsen tolkes i lys av EUs direktiv om urimelige avtalevilkår.

## Referanser
South Kensington

**South Kensington** er et velstående område i bydelen Kensington and Chelsea vest i sentrale London. Det har ingen klart definerte grenser, men med South Kensington menes vanligvis kvartalene sør for Cromwell Road mellom undergrunnsstasjonene South Kensington og Gloucester Road. Stundom ser en også institusjonene og museene på nordsida av Cromwell Road plassert i South Kensington, men offisielt er det området en del av Knightsbridge.

South Kensington er i hovedsak et meget velstående boligområde, og et av de mest kostbare i London og verden forøvrig. Det har et betydelig innslag av studenter og folk av andre europeiske nasjonaliteter. Mange franskmenn, italienere og spanjoler bosatt i London bor nettopp i South Kensington. Det er mange italienske og spanske restauranter. Et stort antall hoteller bidrar til den internasjonale atmosfæren. Det er en betydelig fransk tilstedeværelse, noe vises at det franske konsulatet er lokalisert, og en stor fransk skole, Lycée Français Charles de Gaulle, på andre siden av  Natural History Museum, foruten det franske institutt, Institut Français, hjem for fransk kino. Det er flere franske bokhandler og kafeer som tidvis er blitt referert til som Paris’ 21st arrondissement.

Bruce Roberts begynte planleggingen av det store togrøveriet i en pub kalt The Anglesea Arms som er på Selwood Terrace i South Kensington. John George Haigh, den beryktede syrebadmorderen på 1940-tallet, drepte sitt første offer i sitt verksted i 79 Gloucester Road i South Kensington.

## Historie
Området var helt fram til midten av 1800-tallet hovedsakelig et landbruksområde som forsynte London med frukt og grønnsaker. Etter verdensutstillingen i 1851 i Hyde Park kjøpte investorer opp et område på 350 mål rundt det som i dag er Exhibition Road som tomt for institusjoner viet kunst og vitenskap. Grunneiere i omegnen begynte å legge ut tomtegrunn, nye veger ble anlagt, og South Kensington ble etter forlengelsen av London Underground til South Kensington og Gloucester Road i 1868 oppslukt av det raskt voksende London.

## Referanser


## Eksterne lenker
* South-kensington.com 
* Royal Borough of Kensington and Chelsea, offisielt nettsted
Trastad

**Trastad** er en gård i Kvæfjord kommune, og er mest kjent for å ha vært stedet for Nord-Norges Åndssvakehjem, som var Nord-Norges diakonistiftelses institusjon for psykisk utviklingshemmede. Institusjonen ble lagt ned på grunn av HVPU-reformen i 1991, men Kvæfjord er fortsatt en omsorgskommune på grunn av at mange psykisk utviklingshemmede valgte å bosette seg i kommunen etter nedleggelsen.

På Trastad finner man Trastad Samlinger, landets eneste museum for de psykisk utviklingshemmedes historie generelt, for historien til Nord-Norges åndssvakehjem spesielt, samt utstillingsarena for kunst laget av psykisk utviklingshemmede. Trastad Produkter er fortsatt en viktig arbeidsplass for psykisk utviklingshemmede i Kvæfjord.
Beno Gutenberg

**Beno Gutenberg** (født 16. juni 1889 i Darmstadt i storhertugdømmet Hessen i Det tyske rike, død 25. januar 1960 i Pasadena i California i USA) var en tysk-amerikansk seismolog. Han var mentor for Charles Francis Richter som han utviklet Richterskalaen for måling av jordskjelv sammen med. Deres samarbeid foregikk på Californias teknologiske institutt (Caltech) i USA.

Gutenberg fikk sin doktorgrad fra universitetet i Göttingen i 1911 og hadde stillinger på det tyske universitetet i Strassburg og på universitetet i Frankfurt am Main før han kom til Caltech i 1929.

## Referanser


## Eksterne lenker
* Biografi hos The American Geophysical Unions hjemmeside 
* National Academy of Science
Ringmaneter

* Atollidae
* Atorellidae
* Linuchidae
* Nausithoidae
* Paraphyllinidae
* Periphyllidae

**Ringmaneter** er en orden av stormaneter med seks familier. Gruppen kjennetegnes på en dyp fure langs kanten på klokken, som gir den et takkete, kroneaktig utseende. De fleste artene holder til på dypt vann.

Den mest kjente arten i Norge er kronemanet (*Periphylla periphylla*) Denne arten lever på dypt vann over hele verden. I&nbsp;noen norske fjorder presses dypvann mot overflaten, og da er det mulig for dykkere å observere arten. Kjente steder er Lurefjorden ved Bergen, og i Skarnsundet i Trondheimsfjorden.

Kronemaneten har blitt mer tallrik i norske fjorder de siste årene, samtidig som det har blitt mindre fisk. Årsaken er ikke kjent, men det antas at manetene under visse forhold kan utkonkurrere fiskene.

## Referanser


## Eksterne lenker
* 
* Liste over arter 
* forskning.no: Manetmysteriet
* nrk.no: Schrödingers katt
Lee Clark

**Lee Clark** (født 27. oktober 1972) er en engelsk fotballspiller og fotballtrener som er mest kjent gjennom sin periode hos Newcastle United. Clark var som aktiv spiller å finne på sentral midtbaneplass, men er i dag manager for Birmingham City.

Tidlig i karrieren var han populær blant fansen, men en kontroversiell overgang til erkerivalen Sunderland i 1997 fikk folk til å reagere.

Han er, i England, kanskje mest berømt for å ha dukket opp på FA-cupfinalen i 1999, med en t-skjorte hvor det stod «Sad Mackem Bastards». En mackem er en person fra Sunderland, og t-skjorta spilte på at Newcastle var i finalen, mens Sunderland ikke hadde vært i en finale på årevis. Som Newcastle-supporter var dette kontroversielt, men som Sunderland-spiller var det en handlingen man risikerte å få sparken av. Han spilte aldri for Sunderland igjen.

Hans neste arbeidsgiver var London-klubben Fulham. I 2004/05-sesongen ble han klubbens kaptein. Likevel stod han fri til å forlate klubben da kontrakten hans gikk ut sommeren 2005, til blandede følelser blant Fulham-supporterne.

Rett før 2005/06-sesongen signerte han på ny for Newcastle, hvor han både trente og spilte for klubben på en måned-til-måned-kontrakt.

Han scoret ett mål etter returen til Nordøst-England, og det var i lokaloppgjøret mot Middlesbrough på St. James' Park, da han utlignet til 2-2 på overtid. Dermed endte han på 26 mål i alle turneringer for klubben.

Den 1. juni 2006 ble han utnevnt til førstelagstrener av den nye manageren Glenn Roeder. Lee Clark var spilleberettiget i 2006/07-sesongen dersom klubben skulle ha behov for det.

## Referanser


## Eksterne lenker
*
Lungemaneter

To underordner med til sammen ti familier

**Lungemaneter** er en orden av stormaneter. De mangler tentakler, men har åtte armer, i motsetning til andre stormaneter som har fire armer.

I Norge finnes en art, lungemanet (*Rhizostoma pulmo*). Dette er en vanlig art i Middelhavet, langs Frankrikes vestkyst, ved De britiske øyer og i den sørlige Nordsjøen. I vårt land er den en gjest på Sør- og Vestlandet om seinsommeren og høsten. Den kan bli opptil 90 cm i diameter, og har en blåfiolett kant på klokken.

## Systematikk
Det er 92 kjente arter i ordenen, fordelt på 10 familier:

* underorden Kolpophorae
** Familie Cassiopeidae
** Familie Cepheidae
** Familie Mastigiidae
** Familie Thysanostomatidae
** Familie Versurigidae
* underorden Daktyliophorae
** Familie Lychnorhizidae
** Familie Catostylidae
** Familie Lobonematidae
** Familie Rhizostomatidae
** Familie Stomolophidae

## Referanser


## Eksterne lenker
*
Troms Forsvarsmuseum

**Troms Forsvarsmuseum** er et militær- og kjøretøyhistorisk museum på Setermoen i Bardu i Troms. Museet har en stor samling av militære kjøretøyer, både pansrede og upansrede, som har vært brukt i det norske forsvaret. Utstillingene omfatter også en rekke uniformer og utstyr, særlig med tilknytning til Brigaden i Nord-Norge. I 2004 hadde museet 4000 besøkende. Troms Forsvarsmuseum er en avdeling tilknyttet Midt-Troms Museum.



Chasseurs Alpins 6e Bataillon capitaine uniform French Army mountain infantry 1990s? tarte des Alpes beret etc (fransk alpejeger fra 6. alpejegerbataljon) Troms Forsvarsmuseum Armed Forces Museum Setermoen Bardu Norway 2022 IMG 8038.jpg|Uniform for en bergjegersoldat i den franske hærens 6. alpejegerbataljon på 1990-tallet, med tradisjonell alpelue, kappe, isøks og mer. Franske alpejegere deltok i kampene mot den tyske invasjonen i Narvik og Nord-Norge i 1940. 

Norwegian Army officer's uniform M1934 Hæren fenrik kepi grønne passepoiler spisse ermeoppslag feltflaske kikkert etc Troms Forsvarsmuseum Armed Forces Museum Setermoen Bardu Norway 2022 IMG 8081.jpg|Hærens fjellgrå uniform for offiserer i modell fra 1934. Kepien ble erstattet av andre luetyper etter andre verdenskrig. 

WW2 German Waffen-SS Uniform Norwegian volunteer Front fighter frontkjemper ca 1943 SS-Untersturmführer 23. SS-Panzergrenader-regiment "Norge" mannequin glass display equipment etc Troms Forsvarsmuseum Military Museum Norway 2022 IMG.jpg|Waffen-SS-uniform for en frontkjemper, en norsk frivillig soldat som kjempet på tysk side på østfronten under andre verdenskrig. Jakka er merket med hakekorsørn og norsk flagg. Det utstilte tyske utstyret er brukt i Nord-Norge.

Heimevernsoldat Trafikkpolitiet før 1970 Troms heimevernsdistrikt HV-16 Uniform etc (Norwegian Home Guard soldier traffic police before 1970) Troms Forsvarsmuseum Armed Forces Museum Setermoen Bardu Norway 2022 DSC05512.jpg|Uniform fra før 1970 for soldat i Heimevernet i trafikkpolititjeneste. Hærens feltantrekk M51 er av amerikansk modell, hjelmen og magasintaskene til MP 40 maskinpistol er tyske. 


## Eksterne lenker
* 
* Midt-Troms museum
Sjetnmarka

**Sjetnmarka** (inntil 2008 skrevet **Sjetnemarka**) er en bydel i Trondheim kommune som ligger omtrent 10 kilometer sør for sentrum. Sjetnmarka har drøyt  innbyggere fordelt på omtrent  boliger. Boligene består i hovedsak av rekkehus og eneboliger. Sjetnmarka har skole og tre barnehager. Skolen har i underkant av 600 elever og er en av de største i Trondheim kommune. Det er også ett klipperi og en matvarebutikk, Coop Prix. I løpet av 2006 ble det også ført opp eldreboliger her, og i den forbindelse ble veien bygd om og den gamle parken revet.

Sjetnmarka har blant annet teaterlag, sangkor, skolekorps, voksenkorps, idrettslag, hagelag med mer. Sjetne Teaterlag har i en årrekke gjort seg bemerket med Sjetnerevyen, mens Sjetne Idrettslag har hatt et kvinnehåndballag på høyt nivå. Sjetne Frivilligsentral er Sjetnemarka, Okstad, Kroppanmarka og Tiller sin nærmiljøsentral med god oversikt over hva som skjer i nærmiljøet. Frivillighetssentralen setter igang egne og koordinerer frivillige aktiviteter i samarbeid med enkeltpersoner, lokale lag og organisasjoner, grupper, institusjoner, bedrifter og det offentlige.

## Skrivemåte og uttale
Det har vært, og er, uenigheter om det er riktig å benytte navnet «Sjetnemarka» eller «Sjetnmarka». Den sentrale klagenemnda for stedsnavnsaker besluttet derimot 25. januar 2008 å endre stedsnavnet til Sjetnmarka mot Trondheim kommune sin vilje. Selv om beboerne i Sjetnmarka sier Sjetnemarka.

## Referanser


## Litteratur
*
Fylkesvei 4712

**Fylkesvei 681** (**Fv681**) går mellom Øvrabø og Hebnes i Suldal kommune i Rogaland.

Strekningen mellom Hebnes og Askvika var tidligere fylkesvei, men har blitt omklassifisert til kommunal vei.

## Kommuner og knutepunkter

## Eksterne lenker
* Vegvesenets vegkart 
*
Messerschmitt Me 163

**Messerschmitt Me 163** «Komet» var et tysk rakettdrevet jagerfly produsert av Messerschmitt under andre verdenskrig. Det var det eneste operative rakettflyet under krigen. Flyet fløy første gang i glidekonfigurasjon våren 1941 og med motorkraft i august samme år. 2. oktober 1941 satte en Me 163 fartsrekord med 1004,5&nbsp;km/t, en rekord som ikke skulle bli slått før i 1947. Til tross for det revolusjonerende designet og den til da enorme hastigheten, ble flyet aldri noen militær suksess. Flyet var farlig å operere på grunn av det ustabile brennstoffet og antallet nedskutte fly var lavt. Den tyske teknologien utviklet i forbindelse med prosjektet ble senere benyttet i Storbritannia og USA etter krigen.

## Spesifikasjoner (Me 163 B-1a)

## Litteratur
* Pejčoch, Ivo. Bojové Legendy: Messerschmitt Me 163 Komet (CZ). Prague, Czech Republic: Jan Vašut s.r.o., 2007. ISBN 978-8-07236-305-6.

## Eksterne lenker
* Wings Palette-fargelegging
Bonåsjøen

**Bonåsjøen**, også skrevet **Bonnåsjøen**, er et tidligere fergested på europavei 6 i Sørfold kommune i Nordland. Stedet ligger på nordsiden av Leirfjorden, en sidearm til fjorden Sørfolda.

Fra april 1941 gikk det ferge mellom Bonåsjøen og Røsvik på vestsiden av Sørfolda. Veien mellom Straumen og Sommerset ble åpnet i 1966, og fra 20. juni samme år begynte ferga å gå mellom Bonåsjøen og Sommerset på sørsiden av Leirfjorden. Denne fergestrekningen var i drift fram til 10. juli 1986, da fergefri E6 ble åpnet mellom Sommerset og Sildhopen.

Bonåsjøen har i dag veiforbindelse nordover til Sildhopen (gamle E6), østover til Kroken innerst i Leirfjorden, og vestover til Skogheim ved Sørfolda.

## Referanser


## Eksterne lenker
* Ofotens Bilruter: Fem ferger mellom Narvik og Bodø
Intervall (matematikk)

Et **intervall** er innen matematikk og elementær algebra et utvalg som inneholder alle reelle tall i et område mellom to gitte tall og i noen intervaller også disse tallene selv:

* I et lukket intervall er endepunktene med [a,b]=\{x\,|\,a\leq x\leq b\}. Eksempel: [2,5] betyr alle tall fra og med 2 til og med 5. 
* I et åpent intervall er ikke endepunktene med (a,b)=\{x\,|\,a. Eksempel: (2,5) er alle tall som er større enn 2 og mindre enn 5.

Andre muligheter er intervaller som er ensidig lukket, tomme eller har +/- uendelig som endepunkt. Hvis et intervall inkluderer ett av sine endepunkter, men ikke begge, kalles det *halvåpent*. Hvis et intervall ikke har en endelig øvre grense, angis dette vanligvis som et åpent eller halvåpent intervall, som f.eks. (-\infty, \infty) eller [0, \infty).

## Eksterne lenker
*
Emulgator

En **emulgator**, også kalt et **tensid**, er et stoff som letter dannelsen av emulsjoner og stabiliserer dem. Emulgatorer består av molekyler med en hydrofil (vannelskende) og en lipofil (fettelskende) del. Den lipofile delen vendes mot fettstoffer, mens den hydrofile delen er i kontakt med vannet rundt. En fettdråpe kan på den måten stabiliseres i vann ved å bli overtrukket av en tynn emulgatorhinne. 

Emulgatorer blir brukt som hjelpestoffer, slik at to ikke blandbare stoffer, for eksempel olje i vann, kan omdannes til en emulsjon. Dessuten kan de brukes til å stabilisere kjemiske suspensjoner. Blant de kunstig fremstilte emulgatorer kan man nevne såpe, og blant de naturlige er lecitin det mest kjente. Men også mange proteiner virker som emulgatorer, for eksempel melkeproteinet kasein. 

Emulgatorene har forskjellig kjemisk struktur, og de kan deles i ikke-ioniske (det vil si pH-uavhengige) og ioniske emulgatorer. De ioniske kan igjen deles i anioniske og kationiske stoffer. 

Emulgatorer brukes ofte under navnet *tensider* som hjelpestoffer i farmasi, næringsmiddelproduksjon, oljeindustri, rengjøring, i kosmetikk og i alle sammenhenger hvor det dreier seg om å blande fettstoffer og vann. 

## Emulgatorer som brukes i næringsmidler

*Ammoniumfosfatider (E 442)
*Ascorbylpalmitat (E 304)
*Calciumstearoyl-2-lactylat (E 482)
*Difosfate (E 450)
*Fettsyrer (E 570)
*Lecitin (E 322)
*Mono- og Diglycerider av fettsyrer (E 471)
*Natriumstearoyl-2-lactylat (E 481)
*Fosforsyre (E 338)
**Natriumfosfat (E 339)
**Kaliumfosfat (E 340)
**Calciumfosfat (E 341)
*Polyglycerin-Polyricinoleat (E 476)
*Polyoxyethylen (40) stearat (E 431)
*Polyfosfater (E 452)
*Polysorbat 20 (E 432)
*Polysorbat 40 (E 434)
*Polysorbat 60 (E 435)
*Polysorbat 65 (E 436)
*Polysorbat 80 (E 433)
*Propylenglycolalginat (E 405)
*Hydroxypropylmetylcellulose (E 464)
*Sorbitanmonolaurat (E 493)
*Sorbitanmonooleat (E 494)
*Sorbitanmonopalmitat (E 495)
*Sorbitanmonostearat (E 491)
*Sorbitantristearat (E 492)
*Forbindelser av fettsyrer
**Natriumsalter av fettsyrer (E 470a)
**Magnesiumforbindelser av fettsyrer (E 470b)
**Varmeoksidert sojaolje med mono- og diglycerider av fettsyrer (E 479)
*Spisefettsyreestere
**Eddikesyreester av mono- og diglycerider av spisefettsyrer (E 472a)
**Melkesyreester av mono- og diglycerider av fettsyrer (E 472b)
**Sitronsyreester av mono- og diglycerider av  fettsyrer (E 472c)
**Vinsyreester av mono- og diglycerider av fettsyrer (E 472d)
**Mono- og diacetylvinsyreester av mono- og diglycerider af fettsyrer (E 472e)
**Blandet eddik- og vinsyreester av mono- og diglycerider av fettsyrer (E 472f)
**Sukkerester av fettsyrer (E 473)
**Polyglycerinester av fettsyrer (E 475)
**Propylenglycolester av fettsyrer (E 477)
*Stearyltartrat (E 483)
*Trifosfater (E 451)
*Sukkerglycerider (E 474)

## Se også
* Tilsetningsstoff

## Eksterne lenker
*Miljøstatus i Norge: Tensider
Fylkesvei 2118

**Fylkesvei 2118** går mellom Heradsbygd og Jømna i Elverum.

Frem til 2019 hadde veien betegnelsen fylkesvei 530 (Hedmark).

## Kommuner og knutepunkter

## Referanser




## Eksterne lenker
* Kartverkets norgeskart
* Vegvesenets vegkart 
*
Berlinisch

**Berlinisch** (standardtysk: **Berlinerisch**) er en dialekt som hører til dialektgruppen i Berlin-Brandenburg. Den blir snakket i Berlin og omegn.

Berlin var et av de første østnedertyske områdene hvor man gav avkall på det østnedertyske språket som skriftspråk, omkring 1500, og senere også som dagligspråk. Dermed oppstod den første høytyske dialekten med klar middeltysk basis og sterkt nedertysk substrat. Først i nyere tid har denne høytyske dialekten begynt å fortrenge det østnedertyske språket på landsbygden utenfor Berlin. På slutten av 1800-tallet ble det fremdeles snakket nedertysk og blandingsformer i utkanten av dagens Berlin.

Fortrengelsen av nedertysk henger trolig bl.a. sammen med en kontinuerlig innvandring av folk fra andre deler av Tyskland. Fra dialektene i Berlins omland har Berlin-dialekten likevel overtatt mange nedertyske ord, som ick, det, wat, doof. Ettersom Berlin alltid har vært et senter for handel, transport og et mål for immigrasjon har Berlin-dialekten også blitt påvirket av fransk (etter at hugenottene kom til byen var en tredjedel av befolkningen fransk), hebraisk (hovedsakelig 15-1600-tallet), jiddisch (18-1900-tallet), polsk og tsjekkisk (siden 1400-tallet), russisk (18-1900-tallet) og hollandsk.

## Referanser
Jim Rogers

**James «Jim» Beeland Rogers Jr.** (født 1942) er en amerikansk finansmann som stiftet Quantum-fondene sammen med George Soros i 1969. Han trakk seg ut ti år senere, som 37-åring. 

Rogers er kjent som finansbransjens Indiana Jones etter to lange reiser på motorsykkel gjennom hele verden. Disse har han også beskrevet nøye i to bøker.

Han er gift med Paige Parker, som han har en datter med. Parker deltok på Rogers' andre reise. Rogers har vært foredragsholder og investor. I 1998 stiftet han et indeksfond for råvarer, Rogers International Commodity Index. 

Rogers bor i Singapore.

## Bøker
* Hot Commodities: How Anyone Can Invest Profitably in the World's Best Market – 2005
* Adventure Capitalist: The Ultimate Road Trip – 2003
* Investment Biker: Around the World with Jim Rogers – 1995 (ISBN 1-55850-529-6)
* A Bull in China: Investing Profitably in the World's Greatest Market

## Referanser
Tøyenbadet

**Tøyenbadet** er en offentlig svømmehall på Tøyen i Oslo, med adresse Helgesens gate 90. Det nåværende anlegget ble innviet 6.&nbsp;januar 2025, og erstattet en eldre svømmehall fra 1976 som ble revet i 2020.

## Det gamle Tøyenbadet
Det opprinnelige Tøyenbadet var største svømmehall, som ble tegnet av arkitekt Gert Walter Thuesen. Anlegget stod ferdig på Tøyen i 1976, og ble drevet av Oslo kommune. Det inneholdt to innendørs basseng, hvorav det største var 50 meter langt. Ved det største bassenget innendørs sto det et stupetårn med høydene én, tre og fem meter. Badet hadde også tre utendørs basseng, som var åpne i sommerhalvåret. Det ene av dem hadde også et stupetårn.

Den 1. april 2007 ble badet stengt for oppussing til en kostnad av 100 millioner kroner. Det gjenåpnet 1. oktober 2008. Grunnet sprekkdannelser i arbeidet som ble gjort, ble badet stengt igjen for en kortere periode for å utbedre arbeidet.

## Det nye Tøyenbadet

### Planene
Oslo bystyre besluttet 19. juni 2019 å rive badet. Det ble stengt i januar 2020, og rivearbeidene ble påbegynt våren 2020. Den 6. mai 2020 ble byggets karakteristiske takbue revet.

Det ble vedtatt å bygge et nytt badeanlegg som ifølge den opprinnelige planen skulle stå ferdig i 2023 på den samme tomten. Det nye Tøyen Bad ble tegnet som et av Norges største idrettsanlegg

Badet var ventet å bli åpnet i 2024 med fire innendørs og tre utendørs basseng. På taket skulle det installeres solceller, og regnvann fra taket skulle samles opp og brukes i badet. Bassengene rommer 2,2 millioner liter vann. Bruken av regnvann og sirkulering av renset vann i bassengene skulle føre til at det ikke ble behov for tilførsel fra Oslos vannforsyning.

Etter riving av tidligere bygg i 2020 ble nytt bad offisielt åpnet 6. januar 2025. Byggearbeidet tok 2 år mer enn forventet. Per august 2024 var den samlede byggekostnaden på omkring 2,4 milliarder kroner, omlag 1 milliarder kroner mer enn planlagt.

### Innvielsen i 2025
Den 6.&nbsp;januar 2025 ble det nybygde Tøyenbadet innviet. Det er den største svømmehallen i Oslo. Anlegget har fire basseng innendørs og tre utendørs. Badet er 2,5 ganger større enn det opprinnelig som ble revet.

## Referanser


## Eksterne lenker

* 

* Tøyenbadet
Finnsnes Stadion

**Finnsnes stadion** er et fotballanlegg på Finnsnes i Lenvik, Troms. Hovedbanen har syntetisk dekke og er hjemmebanen til Finnsnes idrettslag og Gluntan FK. Tretribunen på vestre langside tar ca. 300 tilskuere, og i tillegg er det tilskuerplasser på klubbhustrappa på motsatt side. I 2022 ble det lagt nytt kunstgressdekke.

På stadionområdet er det også en 7'er bane med kunstgress, klubbhus og idrettshall. Bend It Cup arrangeres også hvert år i mai/juni på stadionet.

Finnsnes stadion ligger oppe i høyden, ca. 400 meter nord for sentrum og har adkomst fra Idrettsveien og Skolegata.
Konsertalbum

Et **konsertalbum**, også kalt **live-album**, er et musikkalbum innspilt på konsert med publikum til stede. Konsertalbum skiller seg fra kontrollerte opptak i studio. Innenfor rockemusikk omtales konsertopptak som mer autentiske.

Konsertopptak kan ofte låte dårligere enn de originale innspillingene, fordi de ikke spilles inn i studio og artistene ikke får flere muligheter om de skulle bomme eller for eksempel synge falskt, selv om innspillingene skjer med profesjonelt utstyr og ofte tar flere uker og måneder å redigere, fininnstille og gjøres klar for utgivelse. Men de har faktisk en god del muligheter til å rette på eventuelle feil i etterkant i studio, og det blir ofte benyttet. På 1960-1970-tallet var det blant rockeartister vanlig å fremføre utvidete varianter av låtene på konserter blant annet med improviserte partier. På 1970-tallet ble konsertalbum populært innenfor rockemusikk. Konsertalbum ble ofte utgitt som dobbelalbum blant annet på grunn av LPens begrensede lengde. 10cc ga i 1977 ut sitt første konsertalbum, *Live and Let Live*, som var en kommersiell suksess, mens anmelderne var kritiske til behovet for og kvaliteten på konsertalbumet når bandet allerede hadde gitt ut fem velproduserte studioalbum.

Det blir sjelden gitt ut nytt materiale på konsertalbum (bortsett fra Frank Zappa, han spilte låtene veldig ofte på konsert før han ga dem ut). Derimot inneholder konsertalbum ofte coverlåter av andre artister, hovedsakelig kjente klassikere av andre band utført enten på den tradisjonelle måten eller med artistens «egen stil».

Noen musikere bruker opptak fra studio under konserter for materiale som er vanskelig å gjenskape på scenen. For eksempel Queen og 10cc støttet konsertfremføring av sine kjente låter med studioopptak. 

## Se også
*Studioalbum
*Split album
*Samlealbum
*Debutalbum

## Referanser
Sommerset (Sørfold)

**Sommerset** (også skrevet **Sommarset**) er et tidligere fergested på Europavei 6 i Sørfold kommune i Nordland. Stedet ligger på sørsiden av Leirfjorden, en sidearm til fjorden Sørfolda.

Veien mellom Straumen og Sommerset ble åpnet i 1966. Siden 1941 hadde det gått ferge mellom Røsvik på vestsiden av Sørfolda og Bonåsjøen på nordsiden av Leirfjorden. Da veien til Sommerset ble åpnet, ble Sommerset fergested. Fergeforbindelsen mellom Sommerset og Bonåsjøen var i drift i 20 år, fram til fergefri E6 mellom Sommerset og Sildhopen ble åpnet i 1986.

## Referanser


## Eksterne lenker
* Ofotens Bilruter: Fem ferger mellom Narvik og Bodø
Derivat (finans)

**Derivater** er verdipapirer hvis gevinst avhenger av et underliggende aktivum. Begrepet stammer fra det engelske ordet *derive*, som betyr å "hente" eller "utlede". I denne forbindelse siktes det til at derivater henter sin verdi fra underliggende instrumenter.   

De enkleste formene for derivater, på engelsk kalt for «plain vanilla derivatives», er opsjoner, forwards og futures. Det finnes utallige andre derivater som stort sett kan replikeres ved hjelp av sammensetninger av de enkleste variantene. Ved hjelp av derivater kan man sikre seg mot oppside- og/eller nedsiderisiko etter ønske, og man kan også ta lange og korte posisjoner i selve derivatet. Ved å kjøpe derivater som sikrer mot både opp- og nedside på en gang, kan man oppnå en full hedge. Derivater blir brukt ved aksjehandel, men også ved valutahandel, kraftmegling og råvarehandel og annet. Dette blir da derivatets underliggende aktivum. 

I 1994 etablerte Oslo Børs et tidsskrift om derivater, *Derivatet*, som gis ut to ganger i året. Ansvarlig redaktør er Bjørn O. Øyulfstad, redaktør er Ottar Ertzeid. Roy Th. Sunde er redaksjonssekretær.

## Litteratur
*Tørres G. Trovik: *Four Essays on Security Design: Motivation and Implementation.* Doktoravhandling oktober 2006
*Espen Gaarder Haug: *Derivatives Models on Models* 2007, New York: John Wiley & Sons. ISBN 0-470-01322-2.

## Eksterne lenker
* derivater.com
* Oslo Børs' tidsskrift Derivatet